

**INVESTAVIMO SUTARTIS**

**Nr. FUNDS 2019.[\_\_\_]-**

­­2019 m. [....] d. [\_\_\_] val. [\_\_\_] min.

Vilnius

1. **Sutarties šalys**
2. Investuotojas:

|  |  |
| --- | --- |
| Vardas, pavardė / Pavadinimas |  |
| Asmens / įmonės kodas |  |
| Gyv. vieta / buveinė |  |
| Telefonas |  |
| El. paštas |  |
| Sąskaita |  |
| Pranešimus pagal aukščiau nurodytus kontaktinius duomenis gauti pageidauju | [ ]  Elektroniniu paštu[ ]  Registruotu paštu (įskaitant kurjerių paslaugas) |
| Atstovas, atstovavimo pagrindas |  |

1. Valdymo įmonė:

|  |  |
| --- | --- |
| Pavadinimas | **Uždaroji akcinė bendrovė „Orion Asset Management“** |
| Buveinės adresas | **A. Tumėno g. 4, B korpusas, 01109 Vilnius** |
| Įmonės kodas | **111707985** |
| Licencijos numeris  | **VĮK-011** |
| Telefonas | **+370 5 203 2699** |
| El. paštas, svetainė | **oam@orion.lt****;** [**https://am.orion.lt/**](https://am.orion.lt/) |
| Atstovas, atstovavimo pagrindas | **Martynas Nenėnas, generalinis direktorius, veikiantis pagal Valdymo įmonės įstatus** |

1. **Sutarties objektas**
2. Šia investavimo sutartimi (toliau - „**Sutartis**“) Investuotojui pirmą kartą parduodami pasirinkto kolektyvinio investavimo subjekto (toliau – „**Fondas**“) investiciniai vienetai ar akcijos (toliau – „**Investiciniai vienetai**“). Valdymo įmonė ir Investuotojas toliau kartu – „**Šalys**“, o kiekviena atskirai - „**Šalis**“.
3. **Sutarties dalykas, kaina ir apmokėjimo tvarka**
4. Sutarties dalykas

|  |  |
| --- | --- |
| * 1. Fondo pavadinimas
 | **Investicinė kintamojo kapitalo bendrovė „OMX Baltic Benchmark Fund“** |
| * 1. Investicinių vienetų pavadinimas
 | Akcijos |
| * 1. Investuojama suma
 | [...] EUR  |
| * 1. Platinimo mokestis
 | [...] EUR  |
| * 1. Fondo sąskaita
 | LT80 7044 0600 0145 8605, AB SEB bankas |
| * 1. Fondo valiuta
 | EUR |

1. Šia Sutartimi, kuri pirmą kartą įsigyjant Fondo Investicinius vienetus kartu laikoma ir paraiška įsigyti Investicinių vienetų, Investuotojas įsigyja Sutarties 4.1 punkte nurodyto Fondo Investicinius vienetus. Paraiškos įsigyti investicinių vienetų po šios Sutarties sudarymo teikiamos šioje Sutartyje bei Fondo steigimo dokumentuose numatyta tvarka.
2. Investuotojas, pasirašydamas Sutartį, įsipareigoja sumokėti Sutarties 4.3 punkte nurodytą sumą už įsigyjamus Investicinius vienetus ir Sutarties 4.4 punkte nurodytą platinimo mokestį į Sutarties 4.5 punkte nurodytą Fondo sąskaitą Fondo steigimo dokumentuose nustatyta tvarka ir sąlygomis. Siekiant įsigyti Fondo Investicinių vienetų po šios Sutarties sudarymo, aktualūs Sutarties 4 punkte nurodyti duomenys pateikiami paraiškoje įsigyti Investicinių vienetų.
3. Tiksli Investicinių vienetų apmokėjimo tvarka ir terminai yra nurodyti Fondo įstatų H dalyje. Jei apmokėjimas laiku nėra gaunamas, laikoma, kad sandoris neįvyko ir Sutartis yra anuliuojama. Apie Sutarties anuliavimą Investuotojas informuojamas 18.4 punkte numatyta tvarka.
4. Apmokėti už įsigyjamus Investicinius vienetus rekomenduotina Fondo valiuta. Apmokėjus kitomis valiutomis, į Fondo sąskaitą gauti pinigai į Fondo Investicinius vienetus konvertuojami Fondo steigimo dokumentuose nustatyta tvarka ir sąlygomis. Investiciniai vienetai nuperkami už Fondo valiutą. Konvertavimo išlaidos tenka Investuotojui.
5. Tuo atveju, jei:
	1. Investuotojas pervedė mažesnę nei Sutartyje ar paraiškoje įsigyti Investicinių vienetų nurodytą pinigų sumą, pinigai grąžinami į Investuotojo sąskaitą iš kurios buvo gauti, o Sutartis ar paraiška įsigyti Investicinių vienetų anuliuojama;
	2. jei Investuotojas pervedė didesnę nei Sutartyje ar paraiškoje įsigyti Investicinių vienetų nurodyta pinigų sumą, tuomet suma, viršijanti Sutartyje ar paraiškoje įsigyti Investicinių vienetų nurodytą pinigų sumą, yra grąžinama į Investuotojo sąskaitą.
6. Visais atvejais pavedimų ir susijusios išlaidos yra dengiamos iš Investuotojo lėšų.
7. Investiciniai vienetai išleidžiami tik gavus visus reikiamus dokumentus ir pinigus į Fondo sąskaitą. Tiksli Investicinių vienetų išleidimo tvarka yra nurodyta Fondo steigimo dokumentuose.
8. Fondo Investiciniai vienetai platinami už kainą, nustatomą pagal atitinkamos klasės Fondo Investicinio vieneto vertę. Fondo investicinio vieneto vertė apskaičiuojama pagal Fondo grynųjų aktyvų vertę (GAV), vadovaujantis Investicinio vieneto vertės skaičiavimo tvarka, nurodyta Fondo steigimo dokumentuose.
9. Vienetų kiekis gaunamas Sutarties 4.3 punkte arba paraiškoje įsigyti Investicinių vienetų nurodytą pinigų sumą padalinant iš Investicinio vieneto vertės. Vieneto vertės skaičiavimo tvarka yra nurodyta Fondo steigimo dokumentuose.
10. Nuosavybės teisę į Investicinius vienetus Investuotojas įgyja nuo įrašo padarymo asmeninėje Investicinių vienetų sąskaitoje. Įrašas Investuotojo asmeninėje Investicinių vienetų sąskaitoje padaromas, kai Valdymo įmonė išleidžia Investicinius vienetus. Investicinio vieneto išleidimo tvarka yra nurodyta Fondo steigimo dokumentuose.
11. Investiciniai vienetai išperkami vadovaujantis tvarka, kuri yra nustatoma Fondo steigimo dokumentuose, su kuria Investuotojas privalo susipažinti.
12. **Šalių teisės ir pareigos**
13. Nuo Sutarties įsigaliojimo Šalys įsipareigoja bendradarbiauti ir veikti laikantis Lietuvos Respublikos teisės aktų reikalavimų siekiant tinkamai vykdyti šia Sutartimi prisiimtus įsipareigojimus.
14. Valdymo įmonė įsipareigoja:
	1. išleisti ir išpirkti Investicinius vienetus Fondo steigimo dokumentuose nurodyta tvarka;
	2. vykdyti kitas pareigas, numatytas šioje Sutartyje bei Fondo steigimo dokumentuose.
15. Valdymo įmonė turi teisę:
	1. reikalauti, kad Investuotojas laiku sumokėtų už įsigyjamus Investicinius vienetus, įskaitant platinimo mokestį;
	2. reikalauti, kad Investuotojas pateiktų papildomus duomenis ir / ar dokumentus, kad Valdymo įmonė galėtų tinkamai vykyti jai teisės aktų ar sutarčių nustatytas pareigas, taip pat kad būtų įgyvendinti pinigų plovimo ir teroristų finansavimo prevencijos reikalavimai;
	3. nevykdyti Sutartyje numatytų įsipareigojimų, jei Investuotojas nevykdo arba netinkamai vykdo Sutartyje nurodytus įsipareigojimus;
	4. be išankstinio įspėjimo nutraukti (anuliuoti) Sutartį joje numatytais atvejais, ir apie tai informuoti Investuotoją Sutartyje nustatytais būdais ne vėliau kaip per 3 (tris) darbo dienas po Sutarties nutraukimo (anuliavimo);
	5. reikalauti, kad Investuotojas vykdytų kitus šia Sutartimi prisiimtus įsipareigojimus;
	6. turi kitas teises, numatytas šioje Sutartyje, Fondo steigimo dokumentuose bei prospekte.
16. Investuotojas įsipareigoja:
	1. laikantis šioje Sutartyje bei Fondo steigimo dokumentuose numatytos tvarkos ir terminų sumokėti šioje Sutartyje ir paraiškoje įsigyti investicinių vienetų nurodytą sumą už Investicinius vienetus ir Platinimo mokestį;
	2. Investicinių vienetų perleidimo atveju informuoti potencialų įgijėją apie jo teisę gauti Valdymo įmonės įvertinimą, ar investiciniai vienetai jam yra tinkami;
	3. pranešti Valdymo įmonei apie Sutarties 1 punkte nurodytų duomenų pasikeitimą per 5 dienas nuo jų pasikeitimo. Tuo atveju, jeigu Investuotojas su Valdymo įmone yra sudaręs kelias investavimo sutartis ar pateikęs paraiškas dėl kitų Valdymo įmonės valdomų kolektyvinio investavimo subjektų investicinių vienetų ar akcijų įsigijimo, Valdymo įmonė vadovaujasi vėliausia Investuotojo šiuose dokumentuose nurodyta informacija ir neprivalo atskirai tikrinti tokios informacijos tikslumo;
	4. turi kitas pareigas, numatytas šioje Sutartyje.
17. Investuotojas turi teisę:
	1. reikalauti išpirkti jo turimus Investicinius vienetus Fondo steigimo dokumentuose nurodyta tvarka;
	2. reikalauti, kad Valdymo įmonė vykdytų kitus šia Sutartimi prisiimtus įsipareigojimus;
	3. sudaręs Sutartį dėl šio Fondo Investicinių vienetų įsigijimo, pateikti paraiškas papildomai įsigyti Investicinių vienetų ar juos išpirkti , taip pat pateikti kitą informaciją Valdymo įmonei tiesiogiai atvykus į Valdymo įmonę. Pateikti paraiškas įsigyti investicinių vienetų ar juos išpirkti arba kitą informaciją Valdymo įmonei Investuotojas gali ir elektroniniu paštu, nurodydamas Valdymo įmonės jam atskiru susitarimu suteiktą užkoduotą slaptažodį (unikalų investuotojo kodą), kurio naudojimo tvarka nurodyta tame susitarime;
	4. turi kitas teises, numatytas šioje Sutartyje, Fondo steigimo dokumentuose ir prospekte.
18. **Šalių atsakomybė**
19. Šalys įsipareigoja tinkamai vykdyti šia Sutartimi prisiimtus įsipareigojimus ir susilaikyti nuo bet kokių veiksmų, kurie galėtų pakenkti kitai šios Sutarties Šaliai.
20. Jei viena iš Šalių nevykdo ar netinkamai vykdo šia Sutartimi prisiimtus įsipareigojimus, ji kitai Šaliai privalo atlyginti tiesioginius nuostolius, atsiradusius dėl Sutarties nevykdymo ar netinkamo vykdymo.
21. Šalys nėra atsakingos už sutartinių įsipareigojimų nevykdymą, jei tai sąlygojo nenugalimos jėgos (*Force Majeure*) aplinkybės. Joms atsiradus laikomasi Lietuvos Respublikos teisės aktų nustatytų taisyklių dėl nenugalimos jėgos taisyklių taikymo.
22. **Ginčų nagrinėjimas, jurisdikcija, Sutarties teisė**
23. Šiai Sutarčiai taikoma ir ji aiškinama pagal Lietuvos Respublikos teisę. Visi ginčai ar pretenzijos, kurie kyla tarp Šalių dėl šios Sutarties, sprendžiami derybų keliu, tarpusavio sutarimu ir bendradarbiavimo pagrindu.
24. Jei ginčų ar pretenzijų nepavyksta išspręsti derybų keliu per 30 (trisdešimt) kalendorinių dienų, jie sprendžiami pagal Lietuvos Respublikos teisės aktus Lietuvos Respublikos teismuose pagal Valdymo įmonės buveinės vietą.
25. Investuotojo skundai, susiję su Valdymo įmonės teikiamomis paslaugomis ir (arba) su Investuotoju sudarytomis sutartimis, nagrinėjami vadovaujantis Klientų skundų nagrinėjimo taisyklėmis, kurias galima rasti Valdymo įmonės interneto svetainėje. Kompetenciją spręsti Investuotojo ir Valdymo įmonės ginčus, kylančius iš finansinių paslaugų teikimo, taip pat turi Lietuvos bankas (adresas Gedimino pr. 6, 01103 Vilnius, Lietuva; <https://www.lb.lt/>).
26. **Sutarties galiojimas, pakeitimas**
27. Ši Sutartis įsigalioja nuo jos sudarymo dienos ir galioja iki visiško prievolių pagal šią Sutartį įvykdymo dienos.
28. Jei dėl kokių nors priežasčių Lietuvos Respublikos teisės aktų nustatyta tvarka dalis šios Sutarties bus pripažinta negaliojančia, likusi Sutarties dalis Šalims galios ir turės būti vykdoma. Jeigu bet kuri šios Sutarties nuostata prieštarauja Fondo steigimo dokumentams, prospektui arba Lietuvos Respublikos teisės aktams, pirmenybė yra teikiama pastariesiems.
29. Ši Sutartis gali būti pakeista ir / ar papildyta tik raštišku abiejų Šalių pasirašytu susitarimu. Visi šios Sutarties papildymai ir pakeitimai įsigalioja nuo jų pasirašymo momento, išskyrus atvejus, kai šios Sutarties pakeitime ir papildyme yra nurodoma kita įsigaliojimo data.
30. Šią Sutartį Valdymo įmonė turi teisę nutraukti vienašališkai, įspėdama Investuotoją mažiausiai prieš 5 (penkias) darbo dienas iki Sutarties nutraukimo, jeigu Investuotojas neteikia informacijos ir dokumentų, būtinų įgyvendinant pinigų plovimo ir terorizmo finansavimo prevencijos reikalavimus, arba jeigu atsiranda aplinkybės, susijusios su Investuotoju, kurios neleidžia Valdymo įmonei užtikrinti pinigų plovimo ir terorizmo finansavimo prevencijos reikalavimų įgyvendinimą.
31. Visi šios Sutarties pakeitimai, papildymai ar priedai yra neatskiriama šios Sutarties dalis, turinti privalomą galią abiem Šalims.
32. **Kitos sąlygos**
33. Sutartis sudaryta 2 (dviem) vienodą teisinę galią turinčiais egzemplioriais, kiekvienai Šaliai po 1 (vieną).
34. **Investuotojas patvirtina, kad:**
	1. gavo Sutarties prieduose nurodytų Fondo dokumentų kopijas bei susipažino su šiais dokumentais (įskaitant prospekte nurodytus investavimo į Fondą rizikos veiksnius) ir sutinka su jų sąlygomis;
	2. jis buvo informuotas apie galimybę gauti konsultaciją bei galimybę gauti įvertinimą apie Investicinių vienetų tinkamumą jam, ir Investuotojas:

[ ]  konsultaciją gavo

[ ]  konsultacijos atsisakė

* 1. žino, jog atsisakius pateikti prašomą informaciją arba pateikus nepakankamai informacijos apie savo žinias ir patirtį investavimo srityje, Valdymo įmonė negalės nustatyti, ar konkretaus Fondo Investiciniai vienetai Investuotojui yra tinkami;
	2. yra informuotas, kad, vadovaujantis Lietuvos Respublikos teisės aktų ir (ar) Fondo steigimo dokumentų reikalavimais, Fondo Investicinių vienetų išpirkimas gali būti sustabdytas ar net nutrauktas Valdymo įmonės, priežiūros institucijos ar kitų atitinkamus įgaliojimus turinčių subjektų sprendimu;
	3. supranta, jog investavimas yra neatsiejamas nuo investicinės rizikos (t. y. investuojant galima patirti nuostolių) ir Investuotojui nėra garantuojama investicinė grąža;
	4. sudarydamas bei vykdydamas šią Sutartį jis nepažeidžia ir nepažeis jokių susitarimų ar įsipareigojimų, kurių šalimi jis yra, Investuotojui taikomo teismo ar arbitražo sprendimo arba nutarties ir nepažeidžia jokių Investuotojui taikomų įstatymų ar kitų teisės aktų nuostatų bei patvirtina, kad visa jo pateikta informacija yra teisinga;
	5. jam yra žinoma apie galimą interesų konfliktą, kuris gali kilti dėl to, kad Fondo Valdymo įmonė naudojasi UAB FMĮ "Orion securities" bei UAB Orion Capital paslaugomis;
	6. supranta šios Sutarties perdavimo Valdymo įmonei pasekmes, su Sutartyje išdėstytomis sąlygomis susipažino ir įsipareigoja jų laikytis;
	7. iš Valdymo įmonės gavo jam priklausantį Sutarties egzempliorių;
	8. sutinka, kad Valdymo įmonė jį tikrintų, siekdama įgyvendinti pinigų plovimo ir teroristų finansavimo prevencijos reikalavimus;
	9. supranta, kad Valdymo įmonė Sutarties 1 punkte Investuotojo pasirinktu būdu Investuotojui siųs privalomus pranešimus. Privalomi pranešimai apima Valdymo įmonės Investuotojui siunčiamą informaciją ir dokumentus, kurių pateikimas Investuotojui yra numatomas šioje Sutartyje, taikytinuose teisės aktuose, taip pat Fondo ir Valdymo įmonės dokumentuose, įskaitant, bet neapsiribojant, Fondo steigimo dokumente, arba kurie sudaro finansinę ir kitą Investuotojui aktualią informaciją, tiesiogiai susijusią su Fondo veikla, ir jokiais atvejais nėra laikomi tiesiogine rinkodara, kurios pranešimų Investuotojas turi teisę atsisakyti.

**Sutarties priedai:**

1. Fondo prospektas;
2. Fondo steigimo dokumentas;
3. Pagrindinės informacijos investuotojams dokumentas;
4. Metų veiklos ataskaitos kopija (jeigu jau buvo sudaryta).

**Investuotojas**

[pavadinimas]

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (vardas, pavardė, parašas)

**Valdymo įmonė**

Aš, Valdymo įmonės uždarosios akcinės bendrovės „Orion Asset Management“ (adresas: A. Tumėno g. 4, B korpusas, 01109 Vilnius) atstovas, patvirtinu, kad Investavimo sutartis priimta vykdyti ir kad Investuotojo pateikti duomenys yra aiškūs ir tikslūs.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, data, laikas, parašas)